11143 



ΕΦΗΜΕΡΙΣΤΗΣΚΥΒΕΡΝΗΙΕδΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΑΘΗΝΑ 

22 ΟΚΤΩΒΡΙΟΥ 1992 


ΤΕΥΧΟΣ ΤΕΤΑΡΤΟ 


ΑΡΙΘΜΟΣ ΦΥΛΛΟΥ 

1071 


ΠΕ ΡΙΕΧΟΜΕ ΝΑ 

ΠΟΛΕΟΔΟΜΙΑ 

ΔΙΑΤΑΓΜΑΤΑ 

Έγκριση μεταφοράς συντελεστή δόμησης διατηρητέου ακινήτου που βρί¬ 
σκεται εντός του ρυμοτομικού σχεδίου Ρόδου (Ν, Δωδεκάνησου) . 1 
Έγκριση πραγματοποίησης μεταφοράς συντελεστή δόμησης σε ακί¬ 
νητα που βρίσκονται εντός του ρυμοτομικού σχεδίου Δήμου Περι¬ 
στεριού (Ν. Αττικής) . 2 

ΑΠΟΦΑΣΕΙΣ 

Αναστολή οικοδομικών εργασιών και χορήγησης οικοδομικών 
αδειών σε εντός και εκτός των εγκεκριμένων ρυμοτομικών σχε¬ 
δίων περιοχή των Δήμων Κηφισιάς, Μεταμόρφωσης και Λυκό- 
βρυσης (Ν. Αττικής) . 3 

ΠΟΛΕΟΔΟΜΙΑ 

ΔΙΑΤΑΓΜΑΤΑ 

( 1 ) 

Έγκριση μεταφοράς συντελεστή δόμησης διατηρητέου ακινήτου που 
βρίσκεται εντός του ρυμοτομικού σχεδίου Ρόδου (Ν. Δωδεκάνη¬ 
σου). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 2 του Ν. 880/1979 «Περί καθορισμού 
ανωτάτου ορίου συντελεστού δομήσεως κ.λπ.» (Α' 58). 

2. Τις διατάξεις του Π.Δ/τος 470/1979 «Περί μετασχηματισμού 
των συντελεστών δομήσεως εις εμβαδά κατά την εφαρμογή του Ν. 
880/1979» (Α' 138) όπως τροποποιήθηκε με το από 19.6.1987 
Π.Δ/γμα (Δ' 592). 

3. Τις διατάξεις του Π.Δ/τος 510/1979 «Περί ρυθμίσεως θεμάτων 
μεταφοράς συντελεστού δομήσεως κατά τον Ν. 880/1979» (Α’ 154), 
όπως τροποποιήθηκε με το υπ’ αριθμόν 367/1987 Π.Δ/γμα (Α' 163). 

4. Τις διατάξεις του άρθρου 23 παρ. 1 (εδ. ιδ) του Ν. 1558/1985 
«Κυβέρνηση και Κυβερνητικά Όργανα» (Α’ 137). 

5. Την 5159/1991 πράξη συναίνεσης ενώπιον της συμβολαιογρά¬ 
φου Ρόδου Καλλιόπης Μαύρου-Ροδίτου, των Αγαπητού Αγαπητίδη, 
Μαρίας Σταματίου-Παπαδάκη, Εμμανουήλ Σταματίου, Ειρήνης Αγιο- 
κάτσικα-Πετσίνη και Δέσποινας Κουντούρη-Δαλιάνη, αποκλειστικών 
κυρίων του περιγραφομένου στο άρθρο 1 του παρόντος ακινήτου. 

6. Την κατόπιν αυτοψίας αρμοδίου τεχνικού υπαλλήλου επιβεβαίωση 
των εμπλεκομένων στον υπολογισμό του μεταφερόμενου συντελεστή δό¬ 
μησης στοιχείων του ακινήτου, που βρίσκεται εντός του ρυμοτομικού 
σχεδίου Ρόδου (Ν. Δωδεκάνησου) και ειδικότερα επί των οδών Βασιλίσ- 
σης Σοφίας και Αμερικής αριθ. 20-22. 

7. Τις 640/1991 και 51/1992 γνωμοδοτήσεις του Κεντρικού Συμ¬ 
βουλίου Χωροταξίας Οικισμού και Περιβάλλοντος. 


8. Την 32865/20.3.1992 απόφαση του Υπουργού Περιβάλλοντος, 
Χωροταξίας και Δημοσίων Έργων για προέγκριση της σχετικής τεχνι¬ 
κής μελέτης με πρόταση του Υπουργού Περιβάλλοντος, Χωροταξίας 
και Δημοσίων Έργων, αποφασίζουμε: 

Άρθρο 1 

1. Εγκρίνεται η μεταφορά του συντελεστή δόμησης του ακινήτου (βα- 
ρυνομένου), που έχει χαρακτηριστεί ως διατηρητέο με την 80837/ 
5125/2.12.1986 (Δ’ 40/1987) απόφαση του Υπουργού Περιβάλλο¬ 
ντος, Χωροταξίας και Δημοσίων Έργων και βρίσκεται εντός του ρυμο¬ 
τομικού σχεδίου Ρόδου (Ν. Δωδεκάνησου) επί των οδών Βασιλίσσης Σο¬ 
φίας και Αμερικής αρ. 20-22, του οποίου την αποκλειστική κυριότητα 
έχουν κατά 1 /5 εξ αδιαιρέτου έκαστος, οι Αγαπητός Αγαπητίδης, Δέ¬ 
σποινα Κουντούρη-Δαλιάνη, Εμμανουήλ Σταματίου, Μαρία Σταματίου- 
Παπαδάκη και Ειρήνη Αγιακάτσικα-Πετσίνη, όπως το βαρυνόμενο ακί¬ 
νητο φαίνεται με στοιχεία Α, Β, Γ, Δ, Ε, Α στο σχετικό πρωτότυπο διά¬ 
γραμμα σε κλίμακα 1:500, που θεωρήθηκε από τον Προϊστάμενο της 
Δ/νσης Τοπογραφικών Εφαρμογών με την 79688/1992 πράξη του 
και που αντίτυπό του σε φωτοσμίκρυνση δημοσιεύεται με το παρόν διά¬ 
ταγμα. 

2. Τα ειδικότερα στοιχεία του βαρυνομένου ακινήτου και της μεταφο¬ 
ράς του συντελεστή δόμησης είναι τα εξής: 

α. Εμβαδόν ακινήτου: 796,42 τ.μ. 

β. Ποσοστό κάλυψης: 70% 

γ. Συντελεστής δόμησης της περιοχής βάσει του οποίου πραγματο¬ 
ποιείται η μεταφορά: 2 

δ. Δομήσιμη;επιφάνεια που αντιστοιχεί σ’ αυτό είναι: 1.592,84 τ.μ. 

ε. Δομημένη επιφάνεια: 914,60 τ.μ. (200,50 τ.μ. στο ισόγειο και 
714,10 τ.μ. στους ορόφους). 

στ. Μεταφερόμενη δομήσιμη επιφάνεια: 678,24 τ.μ. εκ των οποίων 
186,21 τ.μ. από ισόγειο και 492,03 τ.μ. από ορόφους. 

Άρθρο 2 

Εγκρίνεται η χορήγηση τίτλου μεταφοράς συντελεστή δόμησης στο 
όνομα των Αγαπητού Αγαπητίδη, Δέσποινας Κουντούρη-Δαλιάνη, Εμ¬ 
μανουήλ Σταματίου, Μαρίας Σταματίου-Παπαδάκη και Ειρήνης Αγια- 
κάτσικα-Πετσίνη, για εμβαδόν 678,24 τ.μ. (186,21 τ.μ. από ισόγειο 
και 492,03 τ.μ. από ορόφους). 

Άρθρο 3 

Η ισχύς του παρόντος διατάγματος αρχίζει από την δημοσίευσή του 
στην Εφημερίδα της Κυβερνήσεως. 

Στον Υπουργό Περιβάλλοντος, Χωροταξίας και Δημοσίων Έργων 
αναθέτουμε τη δημοσίευση και εκτέλεση του παρόντος διατάγματος. 

Αθήνα, 12 Σεπτεμβρίου 1992 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

ΑΧΙΛΛΕΑΣ ΚΑΡΑΜΑΝΛΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


( 2 ) 

Έγκριση πραγματοποίησης μεταφοράς συντελεστή δόμησης σε ακίνητα 
που βρίσκονται εντός του ρυμοτομικού σχεδίου Δήμου Περιστεριού 
(Ν. Αττικής). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 2 του Ν. 880/1979 «Περί καθορισμού 
ανωτάτου ορίου συντελεστού δομήαεως κ.λπ.» (Α' 58). 

2. Τις διατάξεις του Π.Δ/τος 470/1979 «Περί μετασχηματισμού 
των συντελεστών δομήσεων εις εμβαδά κατά την εφαρμογή του Ν. 
880/1979» (Α' 138), όπως τροποποιήθηκε με το από 19.6.1987 
Π.Δ/γμα (Δ' 592). 

3. Τις διατάξεις του Π.Δ/τος 510/1979 «Περί ρυθμίσεως θεμάτων 
μεταφοράς συντελεστού δομήσεως κατά το Ν. 880/1979» (Α’ 154) 
όπως τροποποιήθηκε με το υπ’ αριθ. 367/1987 Π.Δ/γμα (Α' 163). 

4. Τις διατάξεις της παρ. 1 (εδ. ιδ) του άρθρου 23 του Ν. 1558/ 
1985 «Κυβέρνηση και Κυβερνητικά όργανα» (Α' 137). 

5. Την Υ1503/1991 απόφαση του Πρωθυπουργού και του Υπουρ¬ 
γού Περιβάλλοντος, Χωροταξίας και Δημοσίων Έργων «Καθορισμός 
αρμοδιοτήτων του Υφυπουργού Περιβάλλοντος, Χωροταξίας και Δημο¬ 
σίων Έργων Χρήστου Κατσιγιάννη» (Β’ 702). 

6. Την 35337/9.6.92 αίτηση του Βασιλείου Καρποδίνη, πληρεξου¬ 
σίου των Δημητρίου Φλεριανού και Ειρήνης Ξηραδάκη. 

7. Τις 34581/1991 και 34582/1991 «αιτήσεις του Γεωργίου Σκάρου. 

8. Την 124/92 γνωμοδότηση του Κεντρικού Συμβουλίου Χωροτα- 
ξίιχς Οικισμού και Περιβάλλοντος. 

9. Την 36225/27.2.1992 απόφαση του Υφυπουργού Περιβάλλο¬ 
ντος, Χωροταξίας και Δημοσίων Έργων για προέγκριση της σχετικής 
τεχνικής μελέτης, με πρόταση του Υφυπουργού Περιβάλλοντος, Χωρο¬ 
ταξίας και Δημοσίων Έργων, αποφασίζουμε: 

Άρθρο 1 

1. Εγκρίνεται η πραγματοποίηση μέρους της μεταφοράς του συντε¬ 
λεστή δόμησης που εγκρίθηκε με το από 20.2.1992 Π.Δ/γμα (Δ' 
244), από το βαρυνόμενο (ρυμοτομούμενο) ακίνητο, που βρίσκεται 
εντός του ρυμοτομικού σχεδίου Δήμου Αγ. Αναργύρων (Ν. Αττικής) και 
επί των οδών Τροίας και Βασιλέως Αλεξάνδρου για το οποίο έχει εκδο- 
θεί ο 3782/1992 σχετικός τίτλος δικαιώματος μεταφοράς συντελεστή 
δόμησης, στο όνομα Γεωργίου Φλεριανού και Ειρήνης Ξηραδάκη σε 
«άλλο ακίνητο (ωφελούμενο), που βρίσκεται εντός του ρυμοτομικού σχε¬ 
δίου Δήμου Περιστεριού και επί των οδών Πόγραδετς 20 - Θηβών 21- 
Τρεμπεσίνιχς, για το οποίο υφίσταται δικαίωμα πραγματοποίησης μετα- 
φοράς συντελεστή δόμησης υπέρ του Γεωργίου Σκάρου, όπως το ωφε¬ 
λούμενο ακίνητο φαίνεται με στοιχεία ΕΒΔΖΕ στο σχετικό πρωτότυπο 
διάγραμμα σε κλίμακα 1:200, που θεωρήθηκε από τον Προϊστάμενο 
της Δ/νσης Τοπογραφικών Εφαρμογών με την 82251/1992 πράξη 
του και που αντίτυπό του σε φωτοσμίκρυνση δημοσιεύεται με το παρόν 
διάταγμα. 

2. Τα ειδικότερα στοιχεία πραγματοποίησης της μεταφοράς συντελε¬ 
στή δόμησης είναι τα εξής: 

Συνολική δομήσιμη επιφάνεια, η οποία δύναται να δομηθεί στο ωφε¬ 
λούμενο ακίνητο επιπλέον της επιτρεπομένης βάσει των ιοχυόντων στην 
περιοχή όρων δόμησης 213,87 τ.μ., που αντιστοιχεί σε 226,28 τ.μ. 
του βαρυνομένου ακινήτου. 

3. Τα ειδικότερα στοιχεία του ωφελουμένου ακινήτου μετά τη μετα¬ 
φορά είναι τα εξής: 

α. Εμβαδόν οικοπέδου: 205,03 τ.μ. 
β. Ποσοστό κάλυψης: 70% 
γ. Συντελεστής δόμησης: 2,243 

δ. Μέγιστο επιτρεπόμενο ύψος του ανεγερθησομένου κτιρίου: Δέκα 
πέντε (15) μέτρα και σαράντα εκατοστά του μέτρου (15,40 μ.) 

ε. Το κτίριο πρέπει να ανεγερθεί εντός του ωφελουμένου ακίνητου 
σύμφωνα με το διάγραμμα κάλυψης σε κλίμακα 1:100, που θεωρήθηκε 
από τον Προϊστάμενο της Διεύθυνσης Τοπογραφικών Εφαρμογών με 
την 82251/1992 πράξη του και που «αντίτυπό του σε φωτοσμίκρυνση 
δημοσιεύεται με το παρόν διάταγμα. 


4. Πριν την χορήγηση της οικοδομικής άδειας πρέπει να προσκομι- 
σθεί στην αρμόδια πολεοδομική υπηρεσία από τους ενδιαφερομένους πι¬ 
στοποιητικό από το οικείο υποθηκοφυλακείο για τη σημείωση, στη με¬ 
ρίδα του δικαιούχου, του παρόντος Π. Διατάγματος, καθώς και βεβαί¬ 
ωση από την αρμόδια υπηρεσία του Υπουργείου Περιβάλλοντος, Χωρο¬ 
ταξίας και Δημοσίων Έργων ότι ακυρώθηκε ο 3782/92 ονομαστικός 
τίτλος δικαιώματος μεταφοράς συντελεστή δόμησης. 

Άρθρο 2 

Εγκρίνεται η πραγματοποίηση της μεταφοράς του συντελεστή δόμη¬ 
σης που εγκρίθηκε με το από 20.2.1992 Π.Δ/γμα (Δ’ 244), από το 
βαρυνόμενο (ρυμοτομούμενο) ακίνητο, που βρίσκεται εντός του ρυμοτο¬ 
μικού σχεδίου Δήμου Αγ. Αναργύρων και επί των οδών Τροίας και Βασ. 
Αλεξάνδρου για το οποίο έχει εκδοθεί ο 3783/92 σχετικός τίτλος δικαι¬ 
ώματος μεταφοριάς συντελεστή δόμησης, στο όνομα των Γεωργίου Φλε- 
ριανού και Ειρήνης Ξηραδάκη σε άλλο ακίνητο (ωφελούμενο), που βρί¬ 
σκεται εντός του ρυμοτομικού σχεδίου Δήμου Περιστεριού και επί των 
οδών Πόγραδετς 22 και Τρεμπεσίνας (διαμπερές) για το οποίο υφίστα- 
ται δικαίωμα πραγματοποίησης μεταφοριάς συντελεστή δόμησης υπέρ 
του Γ εωργίου Σκάρου, όπως το ωφελούμενο ακίνητο φαίνεται με στοι¬ 
χεία ΒΗΘΔΒ στο σχετικό πρωτότυπο διάγραμμα σε κλίμακα 1:100, 
που θεωρήθηκε από τον Προϊστάμενο της Δ/νσης Τοπογραφικών Εφαρ¬ 
μογών με την 82251/1992 πράξη του και που αντίτυπό του σε φωτο¬ 
σμίκρυνση δημοσιεύεται με το παρόν διάταγμα. 

2. Τα ειδικότερα στοιχεία πραγματοποίησης της μεταφοριάς συντελε¬ 
στή δόμησης είναι τα εξής: 

Συνολική δομήσιμη επιφάνεια, η οποία δύναται να δομηθεί στο ωφε¬ 
λούμενο ακίνητο επιπλέον της επιτρεπομένης βάσει των ισχυόντων στην 
περιοχή όρων δόμησης 281,19 τ.μ., που αντιστοιχεί σε 206,59 τ.μ. 
του βαρυνομένου ακινήτου. 

3. Τα ειδικότερα στοιχεία του ωφελουμένου ακινήτου μετά τη μετα¬ 
φορά είναι τα εξής: 

α. Εμβαδόν οικοπέδου: 238,41 τ.μ. 

Ποσοστό κάλυψης: 70% 

γ. Συντελεστής δόμσηςη: 2,379 

δ. Μέγιστο επιτρεπόμενο ύψος του ανεγερθησομένου κτιρίου: Δέκα 
πέντε μέτρα και και εβδομήντα πέντε εκατοστά του μέτρου (15,75 μ.) 

ε. Το κτίριο πρέπει να ανεγερθεί εντός του ωφελουμένου ακινήτου 
σύμφωνα με το διάγραμμα κάλυψης σε κλίμακα 1:100, που θεωρήθηκε 
από τον Προϊστάμενο της Διεύθυνσης Τοπογραφικών Εφαρμογών με 
την 82251/1992 πράξη του και που αντίτυπό του σε φωτοσμίκρυνση 
δημοσιεύεται με το παρόν διάταγμα. 

4. Πριν την χορήγηση της οικοδομικής άδειας πρέπει να προσκομι- 
σθεί στην αρμόδια πολεοδομική υπηρεσία από τους ενδιαφερομένους πι¬ 
στοποιητικό από το οικείο υποθηκοφυλακείο για τη σημείωση, στη με¬ 
ρίδα του δικαιούχου, του παρόντος Π. Διατάγματος καθώς και βεβαί¬ 
ωση από την αρμόδια υπηρεσία του Υπουργείου Περιβάλλοντος, Χωρο¬ 
ταξίας και Δημοσίων Έργων ότι οικυρώθηκε ο 3783/92 ονομαστικός 
δικαιώματος μεταφοράς συντελεστή δόμησης. 

Άρθρο 3 

Ακυρώνονται οι 3782/92 και 3783/92 ονομαστικοί τίτλοι δικαιώ¬ 
ματος μεταφοράς συντελεστή δόμησης. 

Άρθρο 4 

Η ισχύς του παρόντος διατάγματος αρχίζει από τη δημοσίευσή του 
στην Εφημερίδα της Κυβερνήσεως. 

Στον Υφυπουργό Περιβάλλοντος, Χωροταξίας και Δημοσίων Έργων 
αναθέτουμε τη δημοσίευση και εκτέλεση του παρόντος διατάγματος. 

Αθήνα, 30 Σεπτεμβρίου 1992 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΦΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜΟΣΙΟΝ ΕΡΓΩΝ 

ΧΡΗΣΤΟΣ ΚΑΤΣΙΓΙΑΝΝΗΣ 


ΟΜοΡου α&ηητοο- ετιριου εκ εια<ρη προι το οριοΚ «&'οιοι 4 το ν]» ί0 ί- 


ΕΦΗΜΕΡΙΣ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΤΕΤΑΡΤΟ) 

11154 ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


ΑΠΟΦΑΣΕΙΣ 

Αριθ. 83652/5898 (3) 

Αναστολή οικοδομικών εργασιών και χορήγησης οικοδομικών αδειών 
σε εντός και εκτός των εγκεκριμένων ρυμοτομικών σχεδίων περιοχή 
των Δήμων Κηφισιάς, Μεταμόρφωσης και Λυκόβρυσης (Ν. Αττι- 
κής). 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τις διατάξεις των άρθρων 8 και 85Α του από 17.7.1923 Ν.Δ/ 
τος «περί σχεδίων πόλεων κ.λπ.» (Α’ 228), όπως μεταγενέστερα τροπο¬ 
ποιήθηκαν και συμπληρώθηκαν. 

2. Τις διατάξεις της παρ. 1 (εδ. ιδ') του άρθρου 23 του Ν. 1558/85 
«Κυβέρνηση και Κυβερνητικά Όργανα» (Α' 137). 

3. Τις διατάξεις της παρ. 5 του άρθρου 12 του Ν. 1647/86 «Οργα¬ 
νισμός Κτηματολογίου και Χαρτογραφήσεων Ελλάδας (ΟΚΧΕ) και άλ¬ 
λες σχετικές διατάξεις» (Α' 141). 

4. Τις διατάξεις του άρθρου 99 παρ. 3 του Ν. 1892/1990 «Για τον 
εκσυγχρονισμό και την ανάπτυξη και άλλες διατάξεις» (Α' 101) όπως 
αντικαταστάθηκε με την παρ. 2 του άρθρου 7 του Ν. 2052/1992 «Μέ¬ 
τρα για την αντιμετώπιση του νέφους και πολεοδομικές ρυθμίσεις» (Α' 
94). 

5. Την Υ.1503/91 απόφαση του Πρωθυπουργού και του Υπουργού 
Περιβάλλοντος, Χωροταξίας και Δημοσίων Έργων «Καθορισμός αρμο¬ 
διοτήτων του Υφυπουργού Περιβάλλοντος Χωροταξίας και Δημοσίων 
Έργων Χρήστου Κατσιγιάννη» (Β' 702). 


6. Το 5015/28.7.1992 έγγραφο του Οργανισμού Αθήνας. 

7. Το 127/31.8.1992 Υπηρεσιακό Σημείωμα της Δ/νσης Πολεο- 
δομικού Σχεδιασμού, αποφασίζουμε: 

Άρθρο 1 

1. Αναστέλλονται για ένα (1) χρόνο οι οικοδομικές εργασίες και η χο¬ 
ρήγηση οικοδομικών αδειών σε εντός και εκτός των εγκεκριμένων ρυ¬ 
μοτομικών σχεδίων περιοχή των Δήμων Κηφισιάς, Μεταμόρφωσης και 
Λυκόβρυσης (Ν. Αττικής), στην οποία είχε επιβληθεί αναστολή με την 
80576/4260/23.7.1991 (Δ’ 537) απόφαση του Υπουργού Περιβάλ¬ 
λοντος, Χωροταξίας και Δημοσίων Έργων και ειδικότερα στην περιοχή 
των συγκοινωνιακών έργων της λεωφόρου Κύμης (ρέμμα Πύρνας), 
όπως η περιοχή φαίνεται περικλειόμενη με μπλε γραμμή στα τέσσερα 
(4) σχετικά πρωτότυπα διαγράμματα σε κλίμακα 1:500, που θεωρήθη¬ 
καν από τον Προϊστάμενο της Διεύθυνσης Τοπογραφικών Εφαρμογών 
με την 83652/5898/1992 πράξη του και που αντίτυπά τους σε φωτο¬ 
σμίκρυνση δημοσιεύονται με την παρούσα απόφαση. 

2. Η ισχύς της παρούσας απόφασης αρχίζει από τη δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 1 Οκτωβρίου 1992 

0 ΥΦΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

ΧΡΗΣΤΟΣ ΚΑΤΣΙΓΙΑΝΝΗΣ 

